เตือนผู้สมัครอย่าทำผิดกฏหมาย หาเสียงทางโซเชียลหลัง 18.00 น.
พ.ต.อ.จรุงวิทย์ ภุมมา เลขาธิการคณะกรรมการการเลือกตั้ง พร้อมด้วยนายเลิศวิโรจน์ โกวัฒนะ กรรมการการเลือกตั้ง ตรวจเยี่ยมความพร้อมของหน่อยเลือกตั้งนายกองค์การบริหารส่วนตำบลและสมาชิกองค์การบริหารส่วนตำบลลาดหญ้า จังหวัดกาญจนบุรี เลขาธิการคณะกรรมการการเลือกตั้ง  เปิดเผยว่า จากการลงพื้นที่  การเลือกตั้งครั้งนี้มีปัจจัยปัญหาที่สำคัญคือ สถานการณ์น้ำท่วมและการแพร่ระบาดของโควิด-19 ซึ่งหน่วยเลือกตั้งทั่วประเทศ เตรียมความพร้อมในเรื่องของการป้องกัน ตามมาตรการของกระทรวงสาธารณสุข เพื่อป้องกันการแพร่ระบาด หรือสุ่มเสี่ยง ส่วนสถานการณ์น้ำท่วมได้มีการกำชับกรรมการประจำหน่วย หากไม่สามารถจัดการเลือกตั้งได้จากผลกระทบของสถานการณ์น้ำท่วมให้สามารถเลื่อนออกไปก่อนได้ แต่ขณะนี้ยังไม่มีได้รับรายงานเรื่องของการเลื่อนการเลือกตั้งออกไปส่วนคำร้องต่างๆ เรื่องของการทุจริตเลือกตั้งมีทั้งหมด 255 คำร้อง คำร้องที่เกี่ยวกับการซื้อเสียงมีแจกเงิน จำนวน 88 คำร้อง ส่วนใหญ่คือการซื้อเสียง โดยความผิดจะกระจายกันออกไปไม่ เฉพาะเจาะจงว่าพื้นที่ไหนมีการซื้อเสียงมากที่สุดเลขาธิการคณะกรรมการการเลือกตั้ง  ยังย้ำว่า ช่วงเวลาหลัง 18.00 น. ห้ามหาเสียง ห้ามจำหน่ายขายสุรา รวมถึงการหาเสียงทางอิเล็กทรอนิกส์ โซเชียลมีเดียเพราะจะมีความผิด เนื่องจากในอดีตศาลพิพากษาแล้วว่ามีความผิด ส่วนผู้มีสิทธิ์เลือกตั้ง เชื่อว่าประชาชน ตัดสินใจแล้วว่าจะเลือกใครเพราะแต่ละพื้นที่ ผู้สมัครคงจะลงพื้นที่และแจ้งนโยบายกับประชาชน จึงขอเชิญชวนให้ประชาชนออกมาใช้สิทธิ์โดยพร้อมเพรียงกัน ซึ่ง กกต. คาดหวังว่าจะมีผู้ออกมาใช้สิทธิ์เกิน ร้อยละ 70 เพราะในระดับท้องถิ่น ว่างเว้นการเลือกตั้งมานาน อีกทั้งการเลือกท้องถิ่น อบต. มีความสำคัญเพราะถือว่าทำหน้าที่ดูแลใกล้ชิดกับประชาชนในชุมชนหมู่บ้านพื้นที่